TS-2-staps.jpg (16.4 KiB) 443 keer bekeken
formules_delta_S.jpg (14.81 KiB) 443 keer bekeken
(17.32 KiB) 47 keer gedownload
(30.31 KiB) 38 keer gedownload
Air p-h diagram from Perry 8th edition.jpg (259.46 KiB) 442 keer bekeken Nicholis Louw praat oor sy troue en sy verloofde | SARIE
Nicholis Louw praat oor sy troue en sy verloofde	deur SARIE.com-span
Die sanger Nicholis Louw is besig – nie net werk hy aan ’n nuwe album nie, hy is deesdae ook renjaer én beplan sy troue met Denise Shrewsbury. Maar dit is laasgenoemde wat hy die meeste geniet. Hy gesels met SARIE.com hieroor.
Die Rock daai lyfie-sanger en sy Denise het in Januarie verloof geraak en die troue, wat bietjie later vanjaar plaasvind, sorg vir groot opwinding. Volgens Nicholis is die meeste reëlings vir wat hy “die grootste dag van sy lewe” noem, reeds getref.
Maar oor Denise wat al vir byna 7 jaar in sy lewe is, kan hy nie uitgepraat raak nie. “Ek gaan haar trou dat sy nie weet hoe sy dit het nie!” grap Nicholis.
Nicholis en DeniseFOTO: Facebook Sy gesigsuitdrukking sê net een ding – dié man het die skoot hoog deur.
Lewe in vyfde rat
Nicholis het vroeër aan SARIE.com vertel dat hy die renjaag baie geniet. “Om te race is ’n fantasiese gevoel wat jy nie in woorde kan verduidelik nie. Dis ’n rush wat jou so oorneem dat daar net een ding bestaan vir daardie paar oomblikke – en dit is om voor te kom!”
Hy jaag sowat 15 keer per jaar met outydse karre met sterk enjins.
FOTO: Facebook FOTO: Facebook Die 34-jarige sanger sê die senuwees pak hom nie beet vóór ’n resies nie. “Ek fokus my opgewondenheid op die volgende oomblikke en al die konsentrasie wat dít verg.” Verder oefen hy op die bepaalde oefendae of boek die baan uit en bespreek die fynere detail met ’n afrigter.
Agter die mikrofoon Nicholis kan nog nie sê wanneer sy volgende album op die rakke gaan wees nie, want hy gaan eers tevrede wees wanneer alles perfek is.
Verder tree Nicholis saam met Kurt Darren, Ray Dylan, Snotkop en Heinz Winckler op tydens die Krone-konserte.*
Kurt praat oor Krone – lees meer hier
Nicholis sê Krone is uniek, omdat hulle ’n saam-sing-konserte hou. “Dis soos mense wat saamsing in ’n kroeg, maar hierdie is ’n kroeg met sowat 5 000 mense!”
Nicholis sê al die sangers beïndruk op die verhoog, maar Kurt se klere trek die meeste aandag. “Hy dress altyd, maar ons almal lyk soos poue op die verhoog.”
*Krone sal op 26 Julie by Carnival City in Johannesburg en op 1 November by Grand West Casino in Kaapstad te siene wees. Kunstenaar soos moniQue, Elizma Theron, Manie Jackson, NRG en Anders maak ook ’n verskyning.
Kry jou kaartjies by Computicket.